SHARTNOMA № _______
Qarshi sh.                                                                    «___» _______________ 2026 y.
Korporativ Buyurtmachi bo'lgan, keyingi o'rinlarda «Buyurtmachi» deb ataluvchi, «Shurtan gaz kimyo majmuasi» MCHJ nomidan ustav asosida ish yurituvchi Bosh direktor Aslanov Shuhrat Chariyevich bir tarafdan va keyingi o'rinlarda «Ijrochi» deb ataluvchi ______________________ MChJ nomidan ustav asosida ish yurituvchi direktor ______________________, ikkinchi tarafdan, birgalikda "Taraflar" deb ataluvchilar, davlat xaridi natijasi bo'yicha quyidagicha shartnoma tuzdilar:
1. SHARTNOMA PREDMETI
1.1. Buyurtmachi xizmat uchun shartnomaga asosan to'lovni amalga oshiradi va ko'rsatilgan xizmat natijalarini qabul qilib oladi, Ijrochi esa quyidagi shartlarda xizmat ko'rsatadi:
"Shurtan gaz kimyo majmuasi" MCHJ tashkil etilganining 25 yilligi munosabati bilan "Istiqlol mo'jizasi: Sharafli 25-yil" nomli fotoalbomni ishlab chiqish, dizayn qilish, sahifalash va chop etish bo'yicha xizmatlar.
Shartnomaning umumiy summasi ______________________ (______________________________________________) so'm QQS bilan.
055/079-891 sonli texnik topshiriq shartnomaning ajralmas qismi hisoblanib, xizmat ushbu texnik topshiriqda keltirilgan talab bo'yicha ko'rsatiladi va qabul qilinadi.
Alohida shartlar:
1. Ijrochi Buyurtmachi tomonidan taqdim etiladigan fotosuratlar, arxiv materiallari va matnlar asosida fotoalbom konsepsiyasi, dizayni va sahifalanishini ishlab chiqadi hamda uni Buyurtmachi bilan yozma ravishda kelishadi.
2. Fotoalbomning muqovasi hamda 100–120 sahifadan iborat ichki sahifalari "Shurtan gaz kimyo majmuasi" MCHJ korporativ uslubiga mos ravishda tayyorlanadi; taqdim etilgan fotosuratlar restavratsiya qilinadi, rang korreksiyasi amalga oshiriladi va sifati yaxshilanadi.
3. Kamida 300–500 ta fotosurat saralanadi, zaruratga ko'ra restavratsiya qilinadi va fotoalbom sahifalariga joylashtiriladi.
4. Matnlar Buyurtmachi topshirig'iga muvofiq tahrir qilinib, o'zbek, rus va ingliz tillarida joylashtiriladi hamda zaruratga ko'ra grafik elementlar va infografikalar ishlab chiqiladi.
5. Fotoalbom quyidagi texnik talablarga muvofiq tayyorlanadi: nashr nomi — "Istiqlol mo'jizasi: Sharafli 25-yil"; formati — A4 (210×297 mm) yoki 240×300 mm (Buyurtmachi bilan kelishilgan holda); hajmi — 100–120 sahifa; muqovasi — qattiq (Hard Cover), laminatsiyalangan yoki UV lak bilan qoplangan; tiraji — 500 nusxa; ichki sahifalar qog'ozi — 170–200 g/m² mel qog'oz; muqova kartoni — 2,5–3 mm; bosma turi — to'liq rangli (4+4 CMYK), yakuniy bosma sifati kamida 300 dpi; rang uzatish CMYK ICC profiliga muvofiq bajariladi, rang sinovi (Color Proof) Buyurtmachi bilan kelishiladi; muqovani mahkamlash usuli — ipli tikuv (Thread Sewn) va qattiq muqovaga biriktirilgan; forzats — muqovaning ichki qismi bezakli bo'lishi; bosma fayllar PDF/X-1a formatida, sahifalar uchun bleed kamida 3 mm bo'lishi; qo'shimcha elementlar (Buyurtmachi talabiga ko'ra) — lenta-belgich, sovg'a qutisi yoki boshqa premium bezak elementlari.
6. Ijrochi fotoalbomning tahrirlanadigan loyiha fayllarini (Adobe InDesign yoki ekvivalent formatda), foydalanilgan shriftlar va bog'langan (Linked) grafik fayllarni, shuningdek bosmaga tayyor (Print Ready PDF) va elektron variantlarini Buyurtmachiga topshiradi.
7. Shartnoma doirasida yaratilgan tayyor mahsulot, dizayn, maket, infografika hamda boshqa intellektual mahsulotlarga bo'lgan barcha mulkiy mualliflik huquqlari Buyurtmachiga o'tkaziladi.
8. Ijrochi Buyurtmachi tomonidan taqdim etilgan materiallarning maxfiyligini ta'minlashi hamda ularni uchinchi shaxslarga bermasligi shart.
9. Tayyor mahsulot (fotoalbom nusxalari) qadoqlangan holda Buyurtmachi ko'rsatgan manzilga yetkazib beriladi.
10. Sifatsiz va texnik topshiriq talablariga mos kelmaydigan xizmat natijalari qabul qilinmaydi.
11. Xizmat natijalari texnik topshiriqda ko'rsatilgan barcha texnik talablar va parametrlarga to'liq javob berishi kerak.
12. Shartnoma predmetiga o'zgartirish va qo'shimchalar kiritishga yo'l qo'yilmaydi.
2. TO'LOV TARTIBI, XIZMAT KO'RSATISH MUDDATI VA SHARTLARI
2.1. Buyurtmachi Xizmat uchun Ijrochining hisob raqamiga quyidagi tarzda to'lovni amalga oshirish majburiyatini oladi: Shartnoma qiymatining 15% (o'n besh foiz) miqdoridagi summasi ushbu Shartnoma imzolangan kundan boshlab 15 (o'n besh) ish kuni ichida avans sifatida to'lanadi; qolgan 85% (sakson besh foiz) qismi Xizmat Ijrochi tomonidan to'liq ko'rsatilib, Buyurtmachi tomonidan tekshirib qabul qilingandan so'ng 15 (o'n besh) ish kuni ichida to'g'ridan-to'g'ri bank o'tkazmasi orqali to'lanadi.
2.2. Ijrochi xizmatni 055/079-891 sonli texnik topshiriqqa muvofiq quyidagi bosqichma-bosqich muddatlarda ko'rsatishi shart:
	№
	Bosqich
	Bajarish muddati

	1
	Konsepsiya va dizayn yechimini ishlab chiqish
	

	2
	Birlamchi maketni tayyorlash va Buyurtmachiga taqdim etish
	

	3
	Buyurtmachi tomonidan bildirilgan e'tirozlarni bartaraf etish
	

	4
	Bosmaga tayyor (Print Ready) maketni taqdim etish
	

	5
	Fotoalbomni chop etish, tayyor nusxalarini shakllantirish va Buyurtmachiga topshirish
	



2.3. Yuqoridagi 2.2-bandda ko'rsatilgan bosqichlarning umumiy davomiyligi Shartnoma kuchga kirgan kundan boshlab taxminan …………. ish kunini tashkil etadi. Xizmat ko'rsatish joyi — Qashqadaryo viloyati hamda Buyurtmachi tomonidan belgilangan boshqa manzillar.
2.4. Buyurtmachi taqdim etilgan xizmat natijalarini (konsepsiya, maket, bosmaga tayyor nusxa, tayyor fotoalbom) 5 (besh) ish kuni ichida ko'rib chiqadi hamda qabul qilish dalolatnomasini imzolaydi yoki aniqlangan kamchiliklar bo'yicha asoslantirilgan yozma e'tiroz bildiradi.
2.5. Ijrochi Buyurtmachi xizmat natijalarining sifatini, to'liqligini va texnik topshiriqda ko'rsatilgan boshqa talablarga muvofiqligini tekshirish jarayonida ishtirok etishi shart.
2.6. Ijrochi tomonidan xizmat ko'rsatilganligi va Buyurtmachi tomonidan tekshirib olinganligi Ijrochi rasmiylashtirgan hisob-faktura va qabul qilish dalolatnomasini Taraflar tomonidan imzolanishi bilan tasdiqlanadi.
3. TARAFLARNING HUQUQ VA MAJBURIYATLARI
3.1. Buyurtmachi quyidagi huquqlarga ega: Ijrochidan mazkur shartnomaning 1-bandiga muvofiq bo'lgan sifatdagi xizmatni ko'rsatishni talab qilish; Ijrochi talab darajasidagi sifatga ega bo'lmagan xizmat ko'rsatganda Ijrochidan quyidagilarni talab qilishga haqli:
- aniqlangan kamchiliklarni Ijrochi hisobidan bartaraf etilishini;
- mazkur shartnoma shartlarini bajarmaganlik yoki belgilangan darajada bajarmaganlik natijasida yetkazilgan zararni qoplashni.
3.2. Buyurtmachining majburiyatlari quyidagilardan iborat: o'z vaqtida to'lovni amalga oshirish; ko'rsatilgan xizmat natijalarini mazkur shartnomada ko'rsatilgan muddatlarda qabul qilib olish; fotoalbom uchun zarur fotosuratlar, arxiv materiallari va matnlarni o'z vaqtida elektron shaklda taqdim etish.
3.3. Ijrochi quyidagi huquqlarga ega: Buyurtmachi bilan kelishgan holda xizmatni muddatidan oldin ko'rsatish; Buyurtmachining o'zi tomonidan berilgan talabnomaga mos bo'lgan xizmat natijalarini qabul qilib olishni rad etishi natijasida yetkazilgan zararni qoplashni talab qilish.
3.4. Ijrochining majburiyatlari quyidagilardan iborat: Buyurtmachiga xizmatni mazkur shartnomaga va texnik topshiriqqa muvofiq sifat va belgilangan muddatlarda ko'rsatish; xizmat ko'rsatish jarayonida aniqlangan kamchiliklarni Buyurtmachining talabiga ko'ra belgilangan muddatgacha bartaraf etish.
3.5. Taraflar o'z majburiyatlarini to'liq bajarilishini ta'minlaganlarida Shartnoma bajarilgan deb hisoblanadi.
4. TARAFLARNING JAVOBGARLIGI
4.1. Buyurtmachi va Ijrochi mazkur Shartnoma shartlarini bajarmaganlik va buzganlik uchun qonunchilikda belgilangan tartibda javobgarlikka tortiladilar.
4.2. Ijrochi tomonidan ushbu Shartnomaning 2.2-bandida belgilangan har qanday bosqich muddati buzilgan taqdirda, Ijrochi kechiktirilgan har bir kun uchun Shartnoma qiymatining 0,5 foizi, biroq umumiy Shartnoma qiymatining 50 foizidan ko'p bo'lmagan miqdorda penya to'laydi.
4.3. Buyurtmachi to'lovni kechiktirganda kechiktirilgan summaning har bir kuni uchun 0,4 foiz, biroq 50 foizidan ko'p bo'lmagan miqdorda penya to'laydi.
4.4. Taraflar qonunchilikda belgilangan fors-major holatlari mavjudligi natijasida shartnomada belgilangan majburiyatlarini bajarish ilojsizligidan to'liq yoki qisman bajara olmaganlarida javobgarlikka tortilmaydilar.
5. NIZOLARNI HAL ETISH TARTIBI
5.1. Taraflar yuzaga kelgan bahs va munozaralarni sudgacha hal etish choralarini ko'radilar.
5.2. Taraflar yuzaga kelgan munozaralarni hal etish uchun da'vogarning joylashgan hududi bo'yicha iqtisodiy sudga murojaat qilishlari mumkin.
5.3. Taraflar o'rtasidagi mazkur shartnomada ko'zda tutilmagan munosabatlar O'zbekiston Respublikasi qonunchiligiga asosan tartibga solinadi.
6. SHARTNOMANING AMAL QILISH MUDDATI
6.1. Mazkur shartnoma taraflar tomonidan imzolangan kundan kuchga kiradi va 31.12.2027 yilgacha amal qiladi.
6.2. Shartnoma muddatining tugashi taraflarni javobgarlikdan ozod etmaydi.
6.3. Hujjatlarning skanerlangan nusxalari (elektron pochta orqali yuborilgan/qabul qilingan hujjatlarning nusxalari, tezkor messenjerlar va axborotni uzatishning boshqa usullari), shu jumladan ushbu shartnoma, bajarilgan ishlar (ko'rsatilgan xizmatlar) to'g'risidagi dalolatnomalar va boshqa qo'shimcha hujjatlar va to'lov uchun hisob-fakturalar bunday hujjatlarning asl nusxalari kuchiga ega.
7. KORRUPTSIYAGA QARSHI QO'SHIMCHA SHARTLAR
7.1. Shartnoma bo'yicha majburiyatlarni bajarish jarayonida Tomonlar amaldagi qonunchilik, jumladan korrupsiyaga qarshi qonunchilik talablariga rioya etilishini ta'minlaydilar va ular, ularning xodimlari, affillangan shaxslari, benefitsiarlari hamda jalb etilgan hamkorlari, vositachilari, pudratchilari yoki agentlari pora olish, tijorat poraxo'rligi, pora berish yoki vositachilik qilish, davlat organi yoki davlat ulushi mavjud tashkilot xodimini pora bilan og'dirish kabi harakatlarni amalga oshirmasliklarini kafolatlaydilar.
7.2. Tomonlar bevosita yoki bilvosita, shaxsan yoki uchinchi shaxslar orqali pul mablag'lari, boshqa boyliklar, mol-mulk, mulkiy huquqlar yoki boshqa moddiy va/yoki nomoddiy manfaatlarni taklif etish, va'da qilish, berish, talab qilish yoki olishdan tiyiladilar, agar bu noqonuniy ustunlikka erishish yoki boshqa noqonuniy maqsadlarga xizmat qilsa, Tomonlar bunday harakatlarning oldini olish choralarini ko'rishlarini kafolatlaydilar.
7.3. Tomonlar korrupsiyaga oid qoidabuzarliklar sodir bo'lishi yoki sodir bo'lish ehtimoli yuzaga kelganda bu haqda bir-birlarini darhol yozma ravishda xabardor qilish majburiyatini oladilar.
7.4. Agar Tomonlardan birida boshqa Tomon tomonidan korrupsiyaga oid qonunbuzarlik sodir etilgan yoki etilishi mumkinligi haqida asosli shubha paydo bo'lsa, u yozma so'rov yuborib, 10 (o'n) ish kuni ichida izoh va tasdiqlovchi yoki inkor etuvchi hujjatlarni talab qilish huquqiga ega.
7.5. Agar Tomonlardan biri ushbu bo'lim talablarini bajarmasa yoki belgilangan muddatda buzilish sodir etilmaganligini tasdiqlamasa, boshqa Tomon Shartnomani bir tomonlama bekor qilish yoki uning bajarilishini to'xtatib turish huquqiga ega.
7.6. Bunday hollarda zararlarni qoplash tartibi Shartnomaning tegishli moddalariga muvofiq amalga oshiriladi va majburiyatni buzgan Tomon bir tomonlama bekor qilish oqibatida yuzaga kelgan zararlarni talab qilish huquqiga ega emas.
7.7. Agar Shartnoma Tomoni Jamiyat xodimlari tomonidan korrupsiyaga zid harakatlarga duch kelsa, quyidagi aloqa kanallari orqali xabar berishi lozim:
- "Ishonch telefoni": +998 (71) 233 2888
- Rasmiy sayt: http://www.ung.uz/contacts/
- Facebook sahifasi: @uzbekneftgaz
- Telegram kanallari: @uzneftgazbot, @ung_anticorBot
- Elektron pochta: kons@ung.uz, compliance@ung.uz
8. TARAFLARNING MANZILLARI VA REKVIZITLARI
	IJROCHI
_________________________________ MChJ

